Det akademiske forlaget Tapir melder at en bok om datahistorien ved NTNU nå er i handel.

Verktøy og vitenskap er skrevet av Ola Nordal. Tapir forteller at Nordal er historiker med fascinasjon for teknologi. Han har hatt ansvar for oppbyggingen av et datamuseum ved NTNU, og mye av materialet til denne boken er samlet i arbeidet med museet. Nordal er også medforfatter på boken om NTNUs historie.

Boka beskriver datateknologi som verktøy og vitenskap ved to store norske kunnskapsbastioner, NTNU (tidligere NTH) og Sintef. Den tar opp faghistorien ved begge institusjonene, samtidig som den dokumenterer utviklingen innen datateknologi i Norge.

Boka er på 319 sider og koster 450 kroner.

Digi.no kommer tilbake med en anmeldelse.